الاماراتا مخصوص تلویزییا کانالیندا یاییملانان سئریالدا تورکییه و اردوغانلا باغلی چکیلن صحنه قارداش اؤلکهده کسکین ناراضیلیغا سبب اولوب.
کولت. آذ خبر وئریر کی، عرب دونیاسیندا ان چوخ ایزلهنهن سئریالین سون بؤلومونه تورکییه و اردوغان دوشمنچیلیگی دامغا ووروب.
مصر ایستحصالی اولان و عرب امیرلییینه عایید تلویزییادا یایینلانان «کالابش» (کود) آدلی سئریالدا اردوغان مصرین سینا بؤلگهسیندهکی ترور قروپلاشمالارینا دستک وئرمکده اتهام ائدیلیب.
امیر کارارا آدلی مصرلی آکتیورون باش رولدا اوینادیغی سئریالدا کشفیات ایدارهلرینین فعالیتیندن دانیشیلیر. سون بؤلومده اردوغانین پورترئتی ایله تورک بایراغینین یئرلشدیی بیر اوتاقدا اؤزلرینی تورک کشفیات خیدمتینین امکداشلاری اولاراق گؤسترن بیر قروپ شخص کئچیردیکلری توپلانتیدا ترورچولارا دستک قراری وئریرلر.
azb_Arab azb_Arab azb_Arab azb_Arab